**FELKÉSZÜLTEN VÁRJA AZ ÁPRILIS 7-ÉN INDULÓ AZ EGYSÉGESKÉRELEM-BEADÁSI IDŐSZAKOT A NEMZETI AGRÁRGAZDASÁGI KAMARA**

**Április 7-én 18:00 órától a NAK Hajdú-Bihar Megyei Igazgatóság online agrárfórumot tart, ahol az idei évi kérelembeadás aktualitásai mellett szó lesz a Vidékfejlesztési Programban hamarosan megnyíló pályázati forrásokról is. A csatlakozáshoz szükséges meghívót** [**ide kattintva**](http://www.nak.hu/images/Vidkfejlesztsi-s-terletalap-tmogatsok-rendezvny.docx) **tekintheti meg.**

Az április 7-től beadható egységes kérelmek szankciómentes benyújtási határideje – mivel május 15. szombatra esik – 2021. május 17.

A kérelembeadás során 44 támogatási jogcímre, intézkedésre lehet támogatást igényelni, illetve adatszolgáltatási kötelezettséget teljesíteni. Az egységes kérelmet továbbra is kizárólag elektronikus úton, a Magyar Államkincstár (MÁK) online felületén, a <https://www.mvh.allamkincstar.gov.hu/e-ugyintezes> oldalon lehet benyújtani.

Megyénkben 2020-ban több mint 11000 kérelmet nyújtottak be Falugazdász Kollégáink, közel 95 %-át telefonon keresztül. Az elmúlt év tapasztalatai azt mutatják, hogy mind a falugazdászok, mind a gazdálkodók gyorsan alkalmazkodtak a koronavírus-járvány okozta rendkívüli helyzethez, ezért bizakodunk, hogy az idei évben is sikeres lesz a megyénkben a kérelembeadás.

A telefonon történő kérelembeadások miatt várhatóan nehezen lesznek elérhetőek falugazdászaink, ezért kérjük többször próbálják hívni őket, illetve mindenkit vissza fognak hívni. Kérjük a Gazdálkodók együttműködését és türelmét.

Amennyiben szükségessé válna a személyes ügyintézés, arra csak előzetes telefonos időpont egyeztetés után lesz lehetőség. Irodáinkban tagjaink és munkatársaink egészségének védelmében szigorú járványvédelmi intézkedéseket tartunk fent, melyet kérünk betartani.

Falugazdászaink elérhetőségét a következő linkre kattintva tekinthetik meg: [Hajdú-Bihar Megyei Falugazdászok](https://www.nak.hu/images/Kamara/Hirlevel/Meghivo/Mellekletek/2021/HB-fg_telepls-szerint.pdf)

Azon kamarai tagok, akik a korábbi években nem vették igénybe falugazdász közreműködését a kérelembeadáshoz, de idén szeretnék kérni, keressék a NAK Hajdú-Bihar Megyei Igazgatóságát a
52/503-310 telefonszámon és a hajdubihar@nak.hu e-mail cím elérhetőségeken; a falugazdászok elérésében munkatársaink segítséget nyújtanak. Valamint a NAK portálján lekérdezhetik majd a lakóhelyükhöz legközelebbi falugazdászok elérhetőségeit.

Az idei évtől kezdődően már nincs szükség az őstermelői igazolvány megújítására. A NAK kéri tagjait, hogy a kérelembeadási időszakra tekintettel az őstermelői tevékenységgel, családi gazdasággal kapcsolatos ügyekkel csak sürgős és indokolt eseteben keressék falugazdászukat.